એક ભાઈ પિતાજીને બોલાવવા ગયા, અને બીજાભાઈએ ખાટલો ઢાળી આપ્યો. સ્વામી ખાટલામાં સુતા. ત્યાં વૈદપિતાજી હેમરાજસા આવ્યા. સ્વામીની હાથની નાડી તપાસી તો તેમાં ધબકારા બંધ, પગની નાડી તપાસી તો ત્યાં પણ ધબકારા બંધ. શરીર ઠંડું ગાર, અને છાતી પર કાન મુકીને ધબકારા સાંભળવા પ્રયત્ન કર્યો, ત્યાં પણ ધબકારા બંધ. અને સ્વામી સુતા સુતા વાતો કરે છે. વૈધ વિચારમાં પડી ગયા. અને સ્વામીના પગમાં પડી ગયા અને બોલ્યા કે તમે તો ભગવાન છો. તોજ આ શક્ય બને. ત્યારે સ્વામી બોલ્યા, અમારા ભગવાન તો સ્વામિનારાયણ છે. તેમની જોડે તો મારા જેવા બીજા પાંચસો પરમહંસો છે તેમાં મારો નંબરતો છેલ્લો આવે છે.